title: Soyora (Prunus dulcis)
text: Govitafa soyora sotid ke fenzliana katca. Ina al zo tukwar bak lutafe sare mone Azera aze batinde di kadar Dulcis katca. Batcoba lizukonayar koe coyunta lize tap bam me sokiyir imwugalon, i vomi tulaviawera ke toa (Sinia is Amerika is Geeafrika is Australia). Noelkeon, California tir tela soka lowarzesa va soyora, i va dulcis katcolk.